Fostul șef Formula 1 acuză că Lewis Hamilton este folosit de mișcarea BLM pentru bani.
Bernie Ecclestone, fostul șef Formula 1, a declarat că Lewis Hamilton este folosit de mișcarea Black Lives Matter pentru bani. Ecclestone a mai spus că ar interzice și purtarea tricourilor cu mesaje anti-rasiste pe podiumurile Grand Prix-urilor. Bernie Ecclestone: "Aceste gesturi nu fac decât să politizeze sportul".
Bernie Ecclestone susține că Lewis Hamilton este folosit de mișcarea Black Lives Matter pentru bani, relatează Mirror.co.uk.Ecclestone mai spune că nimeni nu ar trebui să poarte tricouri cu mesaje anti-rasism pe podiumurile Grand Prix-urilor și nimeni nu ar trebui să îngenuncheze înainte de cursă."Dacă aș mai avea un cuvânt de spus, aș interzice gesturile acestea", a spus Ecclestone într-un interviu pentru The Telegraph.Fostul șef Formula 1 a mai declarat că aceste gesturi nu fac decât să politizeze sportul.